[{"text_idx": "#000003", "text": "Rez\u030cisso\u0308o\u0308r Benjamin Dickinsoni mo\u0303te ma\u0308ngida ise \u201eLoomingulise kontrolli\u201c peategelast Dave\u2019i ja\u0308tab kahtluse selle otsuse motiivide kohta."}, {"text_idx": "#000004", "text": "2015. aasta ma\u0308rtsis ka\u0308isin Texases Oculus VR virtuaalreaalsusefirma asutaja ja Oculus Rifti leiutaja Palmer Luckey konverentsil, kus toona 22aastane imelaps (700 miljoni dollariga u\u0308ks Forbesi maailma mo\u0303jukamaid inimesi) vastas va\u0308ga lihtsalt ku\u0308simusele, mis teda ennast erutab: Luckey ootavat pikisilmi, et keegi teda u\u0308le trumpaks ja looks midagi vo\u0303imsamat kui Oculus. Pa\u0308rast konverentsi arutame konverentsikeskuse ees tuttavatega virtuaalreaalsuse perspektiive ning unistame sellest, mida tulevikus lubatakse: kaovad ekraanid kui sellised ning infot kuvatakse vaid meie silme ees. Kohtumised so\u0303pradega leiavad aset virtuaalkohvikus, kus on veel sadu inimesi ning ettekandjad on ko\u0303ik \u201earvutid\u201c. Virtuaalu\u0308likoolis saavad aga o\u0303ppejo\u0303ud loenguid pidada oma kodust u\u0308le maailma. U\u0308sna kauaks ja\u0308a\u0308me pidama VR-filmide kasvaval trendil ega jo\u0303ua a\u0308ra mo\u0303elda, mitu narratiivi peaks lavastaja filmi tooma, kui filmivaatamine oleks interaktiivne ning peanoogutuse vo\u0303i -raputusega saaks otsustada loo edasise arengu u\u0308le. O\u0303htusele seansile ko\u0303ndides leiame, et teame lubamatult va\u0308he sellest, mis peaks saama osaks meie ko\u0303igi igapa\u0308evaelust veel meie eluajal."}, {"text_idx": "#000006", "text": "Liitreaalsuseks loodav sisuloome toob loo tagasi Texasesse, kus ajab parasjagu kukalt kratsima maailmas esilinastuv \u201eLoominguline kontroll\u201c. Benjamin Dickinsoni ma\u0308ngufilm ra\u0308a\u0308gib loo reklaamimaailma agentuurimehest Davidist, kes saab u\u0308lesandeks luua Augmenta virtuaalprillidele kampaania toomaks rikastatud reaalsuse vo\u0303imalused tavakasutajani. Loomingulisele inimesele kohaselt pakub see va\u0308lja, et keegi peast segane geenius vo\u0303iks toote omaduste teemal \u201ehullu panna\u201c ja siis vaadatakse, mis sellest va\u0308lja tuleb. Linateose parimaks osaks ja\u0308a\u0308b peale uhkeldava pildikeele ja ha\u0308sti la\u0308bi mo\u0303eldud eriefektide just hull geenius Reggie Watts, kes ma\u0308ngib siin meie o\u0303nneks iseennast. Muusiku, na\u0308itleja ja koomikuna tuntud Reggie ampluaa on lai ja ta on alati hea. Watts tundub olevat filmis ainuke, kes on iseenda rollis ja\u0308a\u0308nud enda vastu ausaks."}]